PONEDELJEK, 11.5.2020

Dan bomo posvetili urjenju branja, zato bo delo pri vseh predmetih povezano z branjem.

**SLOVENŠČINA**

Ker nam po povratku v šolo kmalu sledi tudi ocenjevanje branja, ti svetujem, da danes za slovenščino vzameš v roke berilo ali knjigo in malo povadiš. Ni ti treba brati ves dan ali pa celotne knjige. Kljub temu pa se potrudi, da boš bral vsaj 30 minut.

Tudi pri športu bo danes treba brati, da se boš lahko razgibal.

**ŠPORT**

Zagotovo te že zanima, kako je možno slovenščino povezati s športom. Enostavno! Beri in migaj!

Položi levo roko na glavo in trikrat poskoči.

Po eni nogi skači do vrat in trikrat potrkaj na zid.

Z levo roko se primi desnega ušesa in naredi velik sonožni skok naprej.

Zapri oči in se dvakrat zavrti.

Skloni se tako, da se s konicami prstov na roki dotakneš prstov na nogi. Nato se vzravnaj.

Povej ime svoje mame in trikrat zaploskaj za hrbtom.

Z levo roko se primi za nos, desno pa vtakni skozi luknjo, ki si jo naredil z levo roko.

Dvigni roke nad glavo, nato jih zravnane počasi spuščaj eno na levo in drugo na desno stran telesa.

Počepni, vstani, skoči in spet počepni.

Ulezi se na hrbet, pokrči noge in se s čelom dvakrat dotakni kolen.

Dvigni desno nogo naravnost naprej, nato jo položi čez levo na tla.

Ulezi se na trebuh, opri se na roke in dvigni glavo.

Počepni nato steci do druge strani sobe.

Visoko skoči, dvakrat zaploskaj in se usedi na tla.

Naredi tri korake naprej, nato se dvakrat zavrti.

Iztegni roke pred seboj in naredi 4 počepe.

Z levo iztegnjeno roko trikrat zaokroži pred seboj.

Z rokami se dotakni tal, dvigni levo nogo, nato še desno roko. Levo roko daj na hrbet, z desno pa se trikrat potapkaj po vrhu glave.

Povej rimo na besedo ŽIGA in skoči tolikokrat kolikor ima nova beseda glasov.

Pomežikni, obrni glavo v levo in daj roke v bok.

Skloni glavo, roki pa iztegni za seboj.

Naredi 7 krožnih gibov v boku.

Naredi tri predklone, nato povej besedo, ki se začne na enak glas kot tvoje ime.

Pojdi v levi kot sobe in povej žival, ki se začne na glas K.

Splezaj pod mizo in stol potisni ven, nato se usedi nanj.

Povej besedo, ki se začne na isti glas kot se konča beseda METULJ.

Iztegni levo in desno roko vsako v svojo stran, nagni se naprej in iztegni desno nogo nazaj tako da obdržiš ravnotežje.

Poglej v strop in trikrat počepni.

Zloguj besedo TELEFON in za vsak zlog naredi en počep.

Skoči in se v skoku obrni.

Iztegni levo in desno roko vsako v svojo stran, nagni se naprej in iztegni desno nogo nazaj tako da obdržiš ravnotežje.

**MATEMATIKA**

Naloge v matematičnem delovnem zvezku, na strani 73, bodo zate mala malica ☺